PIÈCES A L’APPUI. 
17 
He Diex ! 
Qui d’amour sent dolour et paine. 
Bien doit avoir joie prochaine. 
— « Fille, se vous voliez entendre a mariage, 
» Fil de roi vous donroie, riche et de hault parage. » 
— ii Sire, jà n’aurai hom en trestout mon éage , 
» Se n’ai Garsilion , le bel, le preu , le sage ; 
» Car si vaillant, sans vous, ne sai en nul lignage. » 
He Diex! 
Qui d’amour sent dolour et paine 
Bien doit avoir joie prochaine. 
Quand îi rois ot sa fdle qu’aillors ne veut entendre , 
Un tournoi fait crier, que plus n’i veut atendre ; 
Devant la tour sera , bien s’i porront estendre. 
Et qui le pris aura, si le convendra prendre 
Idoine la courtoise , où il n’a que reprendre. 
He diex ! 
Qui d’amour sent dolour et paine 
Bien doit avoir joie prochaine. 
Par le pais fu tost scéue la nouvelle ; 
Plus lor plaist à oïr que harpe ne vielle. 
Tuit dient qu’il iront conquerre la pucèle, 
Pour s’amour metterout mainte lance en astelle. 
He Diex! 
Qui d’amour sent dolour et paine. 
Bien doit avoir joie prochaine. 
t 
Lors viennent chevalier de mainte terre estraigne. 
Pour amour la pucèle n’i a nul qui remaigne. 
Cuens Garsiles i vient à moût riche compaigne. 
Devant la tour la bele ot mainte riche ensaigne. 
Et li tournois commence ; n’i a nul qui se faigne. 
He diex ! 
Qui d’amour sent dolour et paine 
Bien doit avoir joie prochaine. 
